Doložka vybraných vplyvov

	1. Základné údaje

	Názov materiálu

	Návrh zákona, ktorým sa mení a dopĺňa zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov (ďalej len „návrh zákona“). 

	Predkladateľ (a spolupredkladateľ)

	Úrad pre normalizáciu, metrológiu a skúšobníctvo Slovenskej republiky (ďalej len „úrad“)


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:
· Smernica Európskeho parlamentu a Rady (EÚ) 2023/2413 z 18. októbra 2023, ktorou sa mení smernica (EÚ) 2018/2001, nariadenie (EÚ) 2018/1999 a smernica 98/70/ES, pokiaľ ide o podporu energie z obnoviteľných zdrojov, a ktorou sa zrušuje smernica Rady (EÚ) 2015/652 (Ú. v. EÚ L, 2023/2413, 31.10.2023) (ďalej len „smernica EÚ č. 2023/2413“).
· Smernica Európskeho parlamentu a Rady (EÚ) 2024/2839 z 23. októbra, ktorou sa menia smernice 1999/2/ES, 2000/14/ES, 2011/24/EÚ a 2014/53/EÚ, pokiaľ ide o určité požiadavky na podávanie správ v oblasti potravín a prídavných látok do potravín, hluku vo voľnom priestranstve, práv pacientov a rádiových zariadení (Ú. v. EÚ L, 2024/2839, 7.11.2024) (ďalej len „smernica EÚ č. 2024/2839“).
        (smernica (EÚ) č. 2023/2413, smernica (EÚ) č. 2024/2839 ďalej aj len ako „smernice“).
· Nariadenie Európskeho parlamentu a Rady (EÚ) 2023/1542 z 12. júna 2023 o batériách a odpadových batériách, ktorým sa mení smernica 2008/98/ES a nariadenie (EÚ) 2019/1020 a zrušuje smernica 2006/66/ES (Ú. v. EÚ L 191, 28.7.2023) v platnom znení (ďalej len „nariadenie (EÚ) 2023/1542 v platnom znení“). 
· Nariadenie Európskeho parlamentu a Rady (EÚ) 2023/1230 zo 14. júna 2023 o strojových zariadeniach a o zrušení smernice Európskeho parlamentu a Rady 2006/42/ES a smernice Rady 73/361/EHS (Ú. v. EÚ L 165, 29.6.2023) v platnom znení (ďalej len „nariadenie (EÚ) 2023/1230 v platnom znení“).  
· Nariadenie Európskeho parlamentu a Rady (EÚ) 2024/1252 z 11. apríla 2024, ktorým sa stanovuje rámec na zaistenie bezpečných a udržateľných dodávok kritických surovín a ktorým sa menia nariadenia (EÚ) č. 168/2013, (EÚ) 2018/858, (EÚ) 2018/1724 a (EÚ) 2019/1020 (Ú. v. EÚ L, 2024/1252, 3.5.2024) v platnom znení (ďalej len „nariadenie (EÚ) 2024/1252 v platnom znení“).
· Nariadenie Európskeho parlamentu a Rady (EÚ) 2024/1689 z 13. júna 2024, ktorým sa stanovujú harmonizované pravidlá v oblasti umelej inteligencie a ktorým sa menia nariadenia (ES) č. 300/2008, (EÚ) č. 167/2013, (EÚ) č. 168/2013, (EÚ) 2018/858, (EÚ) 2018/1139 a (EÚ) 2019/2144 a smernice 2014/90/EÚ, (EÚ) 2016/797 a (EÚ) 2020/1828 (akt o umelej inteligencii) (Ú. v. EÚ L, 2024/1689, 12.7.2024) (ďalej len „nariadenie (EÚ) 2024/1689“).
· Nariadenie Európskeho parlamentu a Rady (EÚ) 2024/1781 z 13. júna 2024, ktorým sa zriaďuje rámec na stanovenie požiadaviek na ekodizajn udržateľných výrobkov, mení smernica (EÚ) 2020/1828 a nariadenie (EÚ) 2023/1542 a zrušuje smernica 2009/125/ES (Ú. v. EÚ L, 2024/1781, 28.6.2024) (ďalej len „nariadenie (EÚ) 2024/1781“).  
· Nariadenie Európskeho parlamentu a Rady (EÚ) 2024/2516 z 18. septembra, ktorým sa mení nariadenie (EÚ) 2019/1009, pokiaľ ide o digitálne označovanie EÚ produktov na hnojenie (Ú. v. EÚ L, 2024/2516, 30.9.2024) (ďalej len „nariadenie (EÚ) 2024/2516“).  
· Nariadenie Európskeho parlamentu a Rady (EÚ) 2024/2847 z 23. októbra 2024 o horizontálnych požiadavkách kybernetickej bezpečnosti pre produkty s digitálnymi prvkami a o zmene nariadení (EÚ) č. 168/2013 a (EÚ) 2019/1020 a smernice (EÚ) 2020/1828 (akt o kybernetickej odolnosti)  (Ú. v. EÚ L, 2024/2847, 20.11.2024) v platnom znení (ďalej len „nariadenie (EÚ) 2024/2847 v platnom znení“).
· Delegované nariadenie Komisie (EÚ) 2024/370 z 23. januára 2024, ktorým sa dopĺňa smernica Európskeho parlamentu a Rady (EÚ) 2020/2184 stanovením postupov posudzovania zhody pre výrobky, ktoré prichádzajú do kontaktu s vodou určenou na ľudskú spotrebu a pravidiel určovania orgánov posudzovania zhody zapojených do týchto postupov (Ú. v. EÚ L, 2024/370, 23.4.2024) (ďalej len „delegované nariadenie (EÚ) 2024/370“).
· Delegované nariadenie Komisie (EÚ) 2024/371 z 23. januára 2024, ktorým sa dopĺňa smernica Európskeho parlamentu a Rady (EÚ) 2020/2184 stanovením harmonizovaných špecifikácií označovania výrobkov prichádzajúcich do kontaktu s vodou určenou na ľudskú spotrebu (Ú. v. EÚ L, 2024/371, 23.4.2024) (ďalej len „delegované nariadenie (EÚ) 2024/371“).  
· Vykonávacie rozhodnutie Komisie (EÚ) 2023/1096 z 2. júna 2023, ktorým sa stanovujú pravidlá uplatňovania smernice Európskeho parlamentu a Rady 2013/29/EÚ, pokiaľ ide o zber a aktualizáciu údajov o nehodách spojených s používaním pyrotechnických výrobkov  (Ú. v. EÚ L 146, 6.6.2023) (ďalej len „vykonávacie rozhodnutie (EÚ) 2023/1096“).
· Vykonávacie nariadenie Komisie (EÚ) 2024/1922 z 12. júla 2024, ktorým sa stanovuje vzor na zber údajov a informácií uvedených v článku 6 ods. 5 písm. a) až d) nariadenia Európskeho parlamentu a Rady (EÚ) 2023/1230 členskými štátmi (Ú. v. EÚ L, 2024/1922, 15.7.2024) (ďalej len „vykonávacie nariadenie (EÚ) 2024/1922“).  
(nariadenie (EÚ) 2023/1542 v platnom znení, nariadenie (EÚ) 2023/1230 v platnom znení, nariadenie (EÚ) 2024/1252 v platnom znení, nariadenie (EÚ) 2024/1689, nariadenie (EÚ) 2024/1781, nariadenie (EÚ) 2024/2516, nariadenie (EÚ) 2024/2847 v platnom znení, delegované nariadenie Komisie (EÚ) 2024/370, delegované nariadenie Komisie (EÚ) 2024/371, vykonávacie rozhodnutie Komisie (EÚ) 2023/1096 a vykonávacie nariadenie Komisie (EÚ) 2024/1922 ďalej aj len ako „nariadenia“).


	Termín začiatku a ukončenia PPK
	Apríl 2025

	Predpokladaný termín predloženia na pripomienkové konanie
	Apríl 2025

	Predpokladaný termín začiatku a ukončenia ZP** 
	-

	Predpokladaný termín predloženia na rokovanie vlády SR*
	August 2025

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).
Zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov (ďalej len „zákon č. 56/2018 Z. z.“) je rámcovým zákonom pre sprístupňovanie určených výrobkov na trhu, obsahom ktorého sú základné princípy Nového legislatívneho rámca Európskej únie v podmienkach Slovenskej republiky a prostredníctvom ktorého dochádza k zosúladeniu všetkých spoločných požiadaviek, zavedeniu terminológie pre oblasť posudzovania zhody, autorizácie a notifikácie, pravidiel pre sprístupňovanie určených výrobkov na trhu a postupu orgánov dohľadu pri dohľade nad určenými výrobkami. Vo svojich ustanoveniach má implementované horizontálne ustanovenia európskej legislatívy, ktoré sa týkajú posudzovania zhody, a to postupy posudzovania zhody, označenie CE, EÚ vyhlásenie o zhode, povinnosti hospodárskych subjektov, notifikujúci orgán pre technické predpisy z oblasti posudzovania zhody, ktorým je úrad, autorizáciu, požiadavky na notifikované osoby (orgány posudzovania zhody), trhový dohľad nad určenými výrobkami. Na tento rámcový zákon nadväzujú špecifické predpisy pre konkrétne výrobkové skupiny alebo oblasti, pre ktoré sa zaužíval pojem technické predpisy z oblasti posudzovania zhody. Technickým predpisom z oblasti posudzovania zhody je aj právne záväzný akt Európskej únie, ktorým sa ustanovujú základné požiadavky.
Dôvodom vypracovania návrhu zákona je:
- zo smernice (EÚ) 2023/2413 z čl. 1 odsek 11, ktorým sa vkladá článok 20a, z čl. 20a odsek 3 transpozícia prvého odstavca, ktorým sa ustanovuje povinnosť výrobcov batérií do domácností a priemyselných batérií poskytnúť prístup v reálnom čase k základným informáciám o batériách ako sú informácie o stave batérie, stave nabitia, kapacite a stanovenom výkone za nediskriminačných podmienok v súlade s príslušnými pravidlami na ochranu údajov a bezodplatne majiteľom alebo používateľom batérií a subjektom konajúcim v ich mene, ako sú správcovia energetických systémov budov, poskytovatelia služieb mobility a iní účastníci na trhu s elektrinou, ktorú majú plniť okrem povinností výrobcu podľa nariadenia (EÚ) 2023/1542 v platnom znení;
- transpozícia čl. 4 ods. 1 smernice (EÚ) 2024/2839, ktorým sa mení lehota na podávanie správ v oblasti rádiových zariadení EK na obdobie raz za 5 rokov;
- čiastočná implementácia nariadenia (EÚ) 2023/1542 v platnom znení, nariadenia (EÚ) 2024/1689, nariadenia (EÚ) 2024/1252 v platnom znení, nariadenia (EÚ) 2024/1781 a nariadenia (EÚ) 2024/2847 v platnom znení a implementácia delegovaného nariadenia Komisie (EÚ) 2024/370, delegovaného nariadenia Komisie (EÚ) 2024/371, nariadenia (EÚ) 2024/2516, a nariadenia (EÚ) 2023/1230 v platnom znení do právneho poriadku Slovenskej republiky. V súvislosti s touto implementáciou sa upravujú nevyhnutné ustanovenia v zákone č. 56/2018 Z. z., ustanovujú sa orgány dohľadu nad určenými výrobkami pre nariadenie (EÚ) 2023/1542 v platnom znení, delegované nariadenie Komisie (EÚ) 2024/370, delegované nariadenie Komisie (EÚ) 2024/371, nariadenie (EÚ) 2023/1230 v platnom znení, nariadenie (EÚ) 2024/1781, nariadenie (EÚ) 2024/2847 v platnom znení a ustanovuje sa, že úrad je notifikujúcim orgánom pre nariadenie (EÚ) 2023/1542 v platnom znení, pre nariadenie (EÚ) 2024/1689, pre delegované nariadenie Komisie (EÚ) 2024/370, pre nariadenie (EÚ) 2023/1230 v platnom znení, pre nariadenie (EÚ) 2024/1781 a pre nariadenie (EÚ) 2024/2847 v platnom znení;
- doplnenie nových povinností pre úrad podávať správy Európskej komisii v súvislosti s vykonávacím rozhodnutím Komisie (EÚ) 2023/1096. Od 01.01.2024 Slovenskej republike vznikla povinnosť zbierať za každý kalendárny rok údaje o nehodách, ku ktorým došlo na jej území a ktoré boli spojené s používaním pyrotechnických výrobkov kategórie F1 až F4 a o údajoch a informáciách uvedených v čl. 6 ods. 5 písm. a) až d) nariadenia EÚ 2023/1230 v platnom znení, pričom vykonávacím nariadením Komisie (EÚ) 2024/1922 bol stanovený vzor, ktorý sa má používať na zber údajov; údaje sa poskytnú do 20.07.2025 a potom každých 5 rokov; 
· úprava ustanovení zákona č. 56/2018 Z. z. tak, aby odrážali aktuálny stav a zmeny ktoré vyplynuli z aplikačnej praxe, najmä v časti týkajúcej sa orgánov dohľadu nad určenými výrobkami a výkonu dohľadu nad určenými výrobkami a terminologicky sa spresňujú niektoré doterajšie ustanovenia;
-  úprava nevyhnutných ustanovení v súvisiacich právnych predpisoch; návrh zákona mení:
· zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov,  zavedenie nového správneho poplatku pre prvostupňové overenie výstupných dokumentov posudzovania zhody, ktoré doteraz úrad vykonával bezodplatne. 
· zákon č. 125/2006 Z. z. o inšpekcii práce a o zmene a doplnení zákona č. 85/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, ktorým sa upravuje časť výkonu dohľadu nad určenými výrobkami, 
·  zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov najmä z dôvodu implementácie delegovaného nariadenia Komisie 2024/370 a delegovaného nariadenia Komisie 2024/371, na základe ktorej sa ustanovuje orgán dohľadu nad určeným výrobkom,
· zákon č. 346/2013 Z. z. o obmedzení používania určitých nebezpečných látok v elektrických zariadeniach a elektronických zariadeniach a ktorým sa mení zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov sa dopĺňa, aby bolo jednoznačne zrejmé, že ide o technický predpis z oblasti posudzovania zhody a aktualizujú sa poznámky pod čiarou;
· zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov v súvislosti s čiastočnou implementáciou nariadenia (EÚ) 2024/2847 v platnom znení, ustanovuje sa orgán dohľadu nad trhom podľa čl. 52 ods. 2 nariadenia (EÚ) 2024/2847 v platnom znení pre produkt s digitálnymi prvkami v nadväznosti na jeho doplnenie do § 26 písm. j) návrhu zákona ako orgánu dohľadu nad určeným výrobkom podľa čl. 2 ods. 1 nariadenia (EÚ) 2024/2847 v platnom znení, ktorým je produkt s digitálnymi prvkami;
·  zákon č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov, zákon č. 351/2022 Z. z. o prístupnosti výrobkov a služieb pre osoby so zdravotným postihnutím a o zmene a doplnení niektorých zákonov a zákon č. 435/2000 Z. z. o námornej plavbe v znení neskorších predpisov úpravou poznámky pod čiarou.


	3. Ciele a výsledný stav

	Zo smernice (EÚ) 2023/2413 z čl. 1 odsek 11, ktorým sa vkladá článok 20a, z čl. 20a odsek 3 transpozíciou prvého odstavca, transponovaním čl. 4 ods. 1 smernice (EÚ) 2024/2839 a implementáciou nariadení sa zabezpečí súlad vnútroštátneho právneho poriadku Slovenskej republiky s právom Európskej únie. Zároveň sa plní úloha č. B.1 z uznesenia vlády Slovenskej republiky č. 11 z 15. januára 2025 k návrhu Plánu legislatívnych úloh vlády Slovenskej republiky na rok 2025, úloha č. B.24 z uznesenia vlády Slovenskej republiky č. 196 zo 7. apríla 2025 k návrhu na určenie gestorských ústredných orgánov štátnej správy a niektorých orgánov verejnej moci za prebratie a aplikáciu smerníc, úloha č. B.1 z uznesenia vlády Slovenskej republiky č. 25 z 18. januára 2024 prijať opatrenia na vnútroštátnej úrovni k nariadeniam Európskej únie a rozhodnutiam Európskej únie podľa gescie určenej v prílohe I a II predloženého materiálu, úloha č. B.1 uznesenia vlády Slovenskej republiky č. 427 z 10. júla 2024  prijať opatrenia na vnútroštátnej úrovni k nariadeniam Európskej únie a rozhodnutiam Európskej únie podľa gescie určenej v prílohe I a II predloženého materiálu, úloha č. B.1 z uznesenia vlády Slovenskej republiky č. 29 z 22. januára 2025 prijať opatrenia na vnútroštátnej úrovni k nariadeniam Európskej únie a rozhodnutiam Európskej únie podľa gescie určenej v prílohe I a II predloženého materiálu a potreby zapracovania požiadaviek aplikačnej praxe, úloha č. B.1 uznesenia vlády Slovenskej republiky č. 346 z 2. júla 2025 prijať opatrenia na vnútroštátnej úrovni k nariadeniam Európskej únie a rozhodnutiam Európskej únie podľa gescie určenej v prílohe I a II predloženého materiálu. Úpravou nevyhnutných ustanovení v súvisiacich právnych predpisoch sa zabezpečí ich súlad  so zákonom č. 56/2018 Z. z. 

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
· autorizované/notifikované osoby,
· hospodárske subjekty (výrobcovia, splnomocnení zástupcovia výrobcov, dovozcovia, distribútori, poskytovatelia logistických služieb),
· ďalšie hospodárske subjekty,
· orgány dohľadu nad určenými výrobkami,
· ústredné orgány štátnej správy,
· orgány verejnej moci.

	5. Alternatívne riešenia

	Nariadenia sa automaticky stávajú záväznými vo všetkých členských štátoch Únie odo dňa ich uplatňovania, avšak vzhľadom na rozsah jednotlivých ustanovení nariadení je potrebná aj úprava vnútroštátnych právnych predpisov. Úrad ako gestor nariadení návrhom zákona upravuje nevyhnutné ustanovenia v zákone č. 56/2018 Z. z. v znení neskorších predpisov a v súvisiacich právnych predpisoch vyplývajúcich z nariadení, ktorými Slovenskej republike vznikajú povinnosti.

V prípade nesplnenia povinnosti transpozície čl. 4 ods. 1 smernice (EÚ) 2024/2839 Európska komisia začne voči Slovenskej republike konanie o porušení zmlúv EÚ v súlade s článkom 258 Zmluvy o fungovaní Európskej únie (infringement proceedings).

Európska komisia vedie konanie o porušení zmlúv č. INFR(2025)0252 v štádiu formálneho oznámenia z 23. júla 2025 z dôvodu neoznámenia transpozičných opatrení smernice (EÚ) 2023/2413.

Z vyššie uvedených dôvodov neboli zvažované alternatívne riešenia a nulový variant nie je možné realizovať. 

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie
Ak áno, uveďte, ktorých vplyvov podľa bodu 9 sa goldplating týka: 

	-------




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Účelnosť navrhovaného zákona bude vykonaná približne pol roka po nadobudnutí účinnosti návrhu zákona, a to konkrétne 1. júna 2026. Budú sa zohľadňovať najmä poznatky z aplikačnej praxe. 


	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☒	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☒	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☒	Nie

	Vplyvy na limit verejných výdavkov
	☐	Pozitívne
	☐	Žiadne
	☒	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces

Návrh zákona implementuje alebo čiastočne implementuje viaceré európske právne predpisy, pričom sa obmedzuje len na implementáciu v rozsahu doplnenia nevyhnutnej právnej úpravy pre aplikovateľnosť a vymáhateľnosť ako to predpokladajú nariadenia, pričom návrh zákona neustanovuje ďalšie práva a povinnosti nad rámec implementovaných nariadení a transponovaných smerníc. Práva a povinnosti hospodárskych subjektov sú obsiahnuté priamo v nariadeniach.

Samotný návrh zákona má pozitívne vplyvy na životné prostredie v zanedbateľnom rozsahu, a to v súvislosti s implementáciou nariadenia (EÚ) 2024/1252 v platnom znená v dôsledku využívania permanentných magnetov ako druhotných surovín, v súvislosti so zavedením sledovania uhlíkovej stopy a postupným zavádzaním požiadaviek na recyklovaný obsah batérií v súvislosti s nariadením (EÚ) 2023/1542 v platnom znení, pretože nosná časť z týchto nariadení, ktorá má pozitívne vplyvy na životné prostredie, nie je návrhom zákona implementovaná a taktiež v poklese spotreby papiera na tlač príručiek s pokynmi na používanie, čím sa zníži aj zodpovedajúca uhlíková stopa v súvislosti s nariadením (EÚ) 2023/1230 v platnom znení.

Vplyvy na rozpočet verejnej správy a podnikateľské vplyvy sú podrobnejšie opísané v príslušných analýzach posúdených vplyvov, pričom negatívny vplyv na rozpočet verejnej správy a na limit verejných výdavkov bude kompenzovaný zvýšenými príjmami rozpočtovej organizácie Slovenskej obchodnej inšpekcie ako je to uvedené v príslušnej analýze vplyvov.

	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

JUDr. Liliana Tahotná
odbor skúšobníctva a európskych záležitostí
Úrad pre normalizáciu, metrológiu a skúšobníctvo Slovenskej republiky
email: liliana.tahotna@normoff.gov.sk. 
tel. č.: 02/ 20 907 296

	12. Zdroje

	Konzultácie s orgánmi verejnej moci, ústrednými orgánmi štátnej správy a orgánmi dohľadu nad určenými výrobkami, kalkulačka nákladov podnikateľského prostredia, dáta úradu, expertný odhad.


	13. Stanovisko Komisie na posudzovanie vybraných vplyvov z PPK č. 045/2025 zo dňa 15.04.2025
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K doložke vybraných vplyvov
Komisia odporúča predkladateľovi v Doložke vybraných vplyvov v časti 8. Preskúmanie účelnosti doplniť dátum a kritéria hodnotenia účelnosti predkladaného materiálu.
Odôvodnenie: Preskúmanie účelnosti sa nastavuje po určitom čase, aby sa zhodnotilo, či a na základe akých kritérií bol cieľ naplnený. V  zmysle II. časti, bodu 8 Jednotnej metodiky je preskúmanie účelnosti náplňou ex post hodnotenia, avšak dátum a kritériá je potrebné, aby boli určené predkladateľom materiálu. 
Materiál bol podľa pripomienky upravený.

Komisia žiada predkladateľa o vyznačenie mechanizmu znižovania byrokracie v Doložke vybraných vplyvov.
Odôvodnenie: Materiál obsahuje vplyvy, na základe ktorých sa podľa Jednotnej metodiky hodnotenia vplyvov vzťahuje mechanizmus znižovania byrokracie a je potrebné v Doložke vybraných vplyvov vyznačiť mechanizmus „Áno“. 
Materiál bol podľa pripomienky upravený.

K vplyvom na rozpočet verejnej správy

Podľa doložky vybraných vplyvov má predložený návrh pozitívne vplyvy na rozpočet verejnej správy a žiadne vplyvy na limit verejných výdavkov.

V analýze vplyvov na rozpočet verejnej správy je v oblasti príjmov kvantifikovaná suma 300 eur v rokoch 2026 až 2028 každoročne.

Pozitívny vplyv predstavuje nový správny poplatok za prvostupňové overenie výstupných dokumentov z oblasti posudzovania zhody ÚNMS SR. Správny poplatok sa stanovuje minimálnou sumou 10 eur za overenie a bude sa týkať približne 30 subjektov ročne.

V analýze vplyvov na rozpočet verejnej správy je v oblasti výdavkov kvantifikovaná suma 465 466 eur v roku 2026 a suma 451 466 eur v rokoch 2027 a 2028 každoročne. Vplyv na počet zamestnancov v roku 2026 je uvedený +12, vplyv na mzdové výdavky je kvantifikovaný v sume 360 586 eur v rokoch 2026 až 2028 každoročne. Rozpočtovo nekrytý vplyv je nula.

Negatívny vplyv predstavujú výdavky na personálne a materiálne zabezpečenie Slovenskej obchodnej inšpekcie, vyplývajúce z jej nových povinností v oblasti trhového dohľadu.

Komisia žiada zosúladiť doložku vybraných vplyvov s analýzou vplyvov, z ktorej vyplýva aj negatívny vplyv na rozpočet verejnej správy.
Materiál bol podľa pripomienky upravený.

Analýzu vplyvov na rozpočet verejnej správy Komisia žiada vypracovať v súlade s platnou Jednotnou metodikou na posudzovanie vybraných vplyvov (platné vzory tabuliek, aj s LVV a správne označenie).
Materiál bol podľa pripomienky upravený. 

V Tabuľke č. 1/A:
•	v časti „Príjmy verejnej správy celkom“ je potrebné vyplniť aj riadok „vplyv na ŠR“ a uviesť subjekt verejnej správy, zároveň je potrebné vyplniť podrobnú tabuľku  č. 3.
Materiál bol podľa pripomienky upravený.
•	v riadku „Vplyv na počet zamestnancov “ Komisia žiada uviesť vplyv na počet zamestnancov v každom roku. Materiál bol podľa pripomienky upravený.
•	v riadku „Vplyv na mzdové výdavky“ a v riadku „vplyv na ŠR“ Komisia žiada uviesť iba vplyv na mzdy (EK 610) a nie vplyv na osobné výdavky (EK 610 + 620).
Materiál bol podľa pripomienky upravený.
• vyplniť riadok „Financovanie zabezpečené v rozpočte“.
Materiál bol podľa pripomienky upravený.
•	v riadkoch, kde je uvedené „v tom: za každý subjekt verejnej správy zvlášť“ alebo „v tom: za každý subjekt verejnej správy/program zvlášť“, tieto texty  nahradiť konkrétnym subjektom a programom.
Materiál bol podľa pripomienky upravený.

V tabuľkách označených ako č. 7, 8 a 9:
•Komisia žiada uviesť vplyv na počet zamestnancov v každom roku.
Materiál bol podľa pripomienky upravený. 
•Komisia žiada uviesť správny „Priemerný mzdový výdavok“ (PMV), ktorý sa počíta zo mzdových výdavkov (EK 610) a nie z osobných výdavkov celkom
Materiál bol podľa pripomienky upravený. 
•Komisia žiada správne kvantifikovať „poistné a príspevok do poisťovní“ (EK 620), ktoré je vo výške 35,95 %. Materiál bol podľa pripomienky upravený. 
• tabuľky je potrebné označiť v súlade s aktuálnymi vzormi Jednotnej metodiky na posudzovanie vybraných vplyvov a doplniť subjekt verejnej správy, ktorého sa tabuľka týka.
Materiál bol podľa pripomienky upravený.

Z dôvodu nekrytého negatívneho vplyvu na rozpočet verejnej správy s predloženým materiálom Komisia zásadne nesúhlasí. Všetky vplyvy na rozpočet verejnej správy súvisiace s prijatím predloženého materiálu Komisia žiada zabezpečiť v rámci schválených limitov rozpočtu dotknutého subjektu verejnej správy na príslušné rozpočtové roky, t. j. bez nekrytého vplyvu na rozpočet verejnej správy.
Pripomienka nebola akceptovaná. 

Zároveň je potrebné do materiálu doplniť návrh uznesenia vlády. V zmysle Jednotnej metodiky na posudzovanie vybraných vplyvov (čl. 8, bod 8.3.) „Materiál predkladaný na PPK obsahuje návrh uznesenia vlády Slovenskej republiky...“. 
Materiál bol podľa pripomienky doplnený o návrh uznesenia vlády. 



	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

